b'\n_START_ARTICLE_\n718 skvadron\n_START_PARAGRAPH_\n718 skvadron er en skvadron ved Bardufoss flystasjon i Norge. Skvadronen er det norske Forsvarets avdeling for fjernstyrte m\xc3\xa5l og flyr droner for andre avdelinger som skyter med luftvernv\xc3\xa5pen, samt stordroner med kamera og videooverf\xc3\xb8ring. Dronetjenesten startet i 1973 p\xc3\xa5 Vigdel i Rogaland, og ble overf\xc3\xb8rt fra Sj\xc3\xb8forsvaret til Luftforsvaret den 1. november 2006. 718 skvadron har sin historie tilbake til 15. oktober 1952 da skvadronen ble opprettet som jettreningsving p\xc3\xa5 Sola, oppsatt med de Havilland DH 100 Vampire og Lockheed T-33 Shooting Star.'